Den 18-årige anoreksi patient Lykke Dahl Jensen må alligevel godt behandle i udenfor Region Nordjylland. Det blev besluttet efter et møde i dag.

Hidtil har Region Nordjylland stået fast på at Lykke Dahl Jensen, som lider af i svær anoreksi, skulle behandles på det almindelige psykiatriske hospital i Brønderslev. Et tilbud, som Lykke Dahl Jensen og Landsforeningen for Spiseforstyrrede ikke mener, er godt nok. De har krævet, at den 18-årige pige behandles af eksperter på området. Det har man på Center for Spiseforstyrrede i Århus, og efter et møde med psykiatridirektør Per Lund Sørensen fik Lykke Dahl Jensen i dag lov til at blive henvist til centret i Århus. Næstformand i Landsforeningen for Spiseforstyrrede Dorthe Nielsen er glad for afgørelsen, og hun håber, at Lykke Dahl Jensen kan komme i behandling til august.